Document ID: 32006R0424

NARIADENIE KOMISIE (ES) č. 424/2006
z 13. marca 2006
o vydávaní licencií na dovoz určitých upravených alebo konzervovaných citrusových plodov (najmä mandarínok atď.) v období od 11. apríla 2006 do 10. apríla 2007
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 3285/94 z 22. decembra 1994 o spoločných pravidlách na dovozy a o zrušení nariadenia (ES) č. 518/94 (1),
so zreteľom na nariadenie Rady (ES) č. 519/94 zo 7. marca 1994 o spoločných pravidlách pre dovozy z určitých tretích krajín a o zrušení nariadení (EHS) č. 1765/82, (EHS) č. 1766/82 a (EHS) č. 3420/83 (2),
so zreteľom na nariadenie Komisie (ES) č. 658/2004 zo 7. apríla 2004, ktorým sa ukladajú konečné ochranné opatrenia na dovoz určitých upravených alebo konzervovaných citrusových plodov (najmä mandarínok atď.) (3), a najmä na jeho článok 8 ods. 1,
keďže:
(1)
Množstvá, v súvislosti s ktorými podali tradiční dovozcovia a iní dovozcovia žiadosti o vydanie licencie podľa článku 5 nariadenia (ES) č. 658/2004, presiahli množstvá dostupné pre produkty s pôvodom v Čínskej ľudovej republike (ČĽR).
(2)
Pre každú kategóriu dovozcov je teraz potrebné určiť proporciu požadovaného množstva, ktoré sa môže doviezť na základe licencie,
PRIJALA TOTO NARIADENIE:
Článok 1
Dovozné licencie požadované podľa článku 5 ods. 1 nariadenia (ES) č. 658/2004 sa vydávajú ako percentuálne miery požadovaných množstiev, ako je uvedené v prílohe k tomuto nariadeniu.
Článok 2
Toto nariadenie nadobúda účinnosť 11. apríla 2006 a uplatňuje sa do 10. apríla 2007.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 13. marca 2006

Labels: 3
17
18
5